

 Община Априлци

|  |
| --- |
|   |

**ДО**

**ОБЩИНСКИ СЪВЕТ**

**ГР. АПРИЛЦИ**

**ПРЕДЛОЖЕНИЕ**

**ОТ Д-Р МЛАДЕН МАКСИМОВ ПЕЛОВ – КМЕТ НА ОБЩИНА АПРИЛЦИ**

## Относно: Приемане на Наредба за условията и реда за организиране на почасови, съботно-неделни и сезонни дейности, като допълнителна услуга по отглеждане на децата в детските градини на територията на Община Априлци, на основание чл. 21, ал. 2 от ЗМСМА, чл. 68, ал. 1 от Закона за предучилищното и училищно образование и §31 от Преходни и заключителни разпоредби на Закона за предучилищното и училищно образование

**УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ОБЩИНСКИ СЪВЕТНИЦИ,**

## С влизане в сила на Закона за предучилищното и училищно образование (ЗПУО), обн. ДВ бр. 79 от 13.10.2015 г., в сила от 01.08.2016 г., се налага Общински съвет град Априлци, да приеме Наредба за условията и реда за организиране на почасови, съботно-неделни и сезонни дейности, като допълнителна услуга по отглеждане на децата в детските градини на територията на Община Априлци.

## Мотиви към внесения проект:

## Причини, които налагат приемането: Съгласно разпоредбите на чл. 68, ал.1 от ЗПУО, в детските градини във всяка община се организират почасови, съботно-неделни и сезонни дейности.

##  Цели, които се поставят: С приемане на Наредбата ще се постигне систематизиране на информацията за общинските детски градини относно осигуряване на по-гъвкава организация на предоставените услуги от детската градина на територията на община Априлци.

## Финансови и други средства, необходими за прилагането на новата наредба: Няма необходимост от допълнителни финансови и други средства за прилагането на новата Наредба.

## Приемането изисква допълнение към Наредба № 16 за определяне и администриране на местните такси и цени на услугите на територията на община Априлци за определяне на размер на такса за заплащане на допълнителните услуги по отглеждане на децата в общинските детски градини.

Очаквани резултати от прилагането, включително финансови, ако има такива:

* Да бъде създаден и приет от Общински съвет Априлци подзаконов нормативен акт, в съответствие с действащото законодателство на Република България в областта на образованието;
* Да се регламентират условията и реда за организиране почасови, съботно-неделни и сезонни дейности в детската градина на територията на Община Априлци.

Анализ за съответствие с правото на Европейския съюз: Наредба за условията и реда за организиране на почасови, съботно-неделни и сезонни дейности, като допълнителна услуга по отглеждане на децата в детските градини на територията на Община Априлци не противоречи на нормите на Европейския съюз.

 На основание чл. 26, ал. 2 от Закона за нормативните актове (ЗНА) проектът на Наредба за условията и реда за организиране на почасови, съботно-неделни и сезонни дейности, като допълнителна услуга по отглеждане на децата в детските градини на територията на Община Априлци е публикуван в официалната интернет страница на Община Априлци –www.obshtina-apriltsi.com и обявен на информационното табло в Центъра за информация и услуги на гражданите, като по този начин е дадена възможност на всички заинтересовани лица да се запознаят и да изразят становище в законоустановения едномесечен срок от публикуването.

**ПРИЛОЖЕНИЕ:**

1. Проект на Наредба за условията и реда за организиране на почасови, съботно-неделни и сезонни дейности, като допълнителна услуга по отглеждане на децата в детските градини на територията на Община Априлци.

Въз основа на горното предлагам Общински съвет – Априлци да приеме следния

**ПРОЕКТ ЗА РЕШЕНИЕ:**

## На основание чл. 21, ал. 2 от Закона за местното самоуправление и местната администрация /ЗМСМА/, чл. 68, ал. 1 от Закона за предучилищното и училищно образование /ЗПУО/ и §31 от Преходни и заключителни разпоредби на Закона за предучилищното и училищно образование

**РЕШИ:**

1. Приема Наредба за условията и реда за организиране на почасови, съботно-неделни и сезонни дейности, като допълнителна услуга по отглеждане на децата в детските градини на територията на Община Априлци.

Съгласувал:……………..

/адв. Павлин Петков/

**Д-Р МЛАДЕН ПЕЛОВ**

*Кмет на Община Априлци*

|  |
| --- |
|  гр. Априлци, обл. Ловеч, ул. „Васил Левски” № 109, тел.06958/22-22, факс 06958/22-85 e-mail: apriltsi1976@abv.bg; www. obshtina-apriltsi.com |